افغانستان کې د ځانمرگي برید، ٢٠ کسان وژل شوې
په عین حال کې افغان او نیټو چارواکو وئیلې د خالي په ورځ شوې د هاغه پیښې تحقیقات يي شورو کړې دي چې پکې دوه امریکایان او درې افغان عسکر وژل شوې دي. د افغان او نیټو چارواکو د طرفه د پیښې په حقله متضاد تفصیلات ورکړی شوې دي
د افغانستان په خوست ولایت کې د ځانمرگي حمله کونکې د نیټو او افغان ځواکونو په مشترکه گزمه برید کړی دی، په نتیجه کې يي ٢٠ کسان وژل شوې چې درې پکې د نیټو عسکر او ددوې ترجمان شامل دی. افغان چارواکې وائي حمله کونکې خپل موټر سائیکل د خارجي او افغان ځواکونو قطار سره په خوست بازار کې ووجنگوو. حمله کې شپږ افغان پولیس هم وژل شوې دي. نیټو برید کې د خپلو عسکرو د وژنې تصدیق کړی دی او وئیلې يي دي وژل شوې پوځیان امریکایان وو. افغان چارواکو وئیلې برید کې تر ٦٠ ؤ پورې کسان زخمیان شوې هم دي. طالبانو خوست کې د حملې ذمه واري په غاړه اخستې ده. په عین حال کې افغان او نیټو چارواکو وئیلې د خالي په ورځ شوې د هاغه پیښې تحقیقات يي شورو کړې دي چې پکې دوه امریکایان او درې افغان عسکر وژل شوې دي. د افغان او نیټو چارواکو د طرفه د پیښې په حقله متضاد تفصیلات ورکړی شوې دي. په ابتدائي توگه د نیټو چارواکو وئیلې وو چې پیښه د پوځ دننه شوې حملو لړۍ ده، یعنې داسې قسمه برید چې د افغان امنیتي ځواکونو په دریشۍ کې کس په خارجي عسکرو خپله وسله راواړوي. خو د نیټو مرسیتیال مشر ورستو یوې خبري غونډې ته وویل په ډزو کې د یاغیانو لاس دی. د نیټو چارواکو دا هم وئیلې جگړه په یو عارضي پوسټ باندې پرځائې د افغان او خارجي ځواکونو په منځ کې د لنډو خبرو ورستو شورو شوه. خو د افغانستان ددفاع وزارت وئیلې د ډزو تبادله د غلط فهمۍ نتیجه وه، چې پکې د پوځ دننه شوې برید امکان هم موجود دی. سږ کال د پوځ دننه شوې حملو له امله ٥٢ کسان وژل شوې دي.